
Dažnai žmonės klausia kiek šis aplinkraštis kainuoja. Jis yra NEMOKAMAI, kadangi 
šv. Juozapas už jį moka. Bet šv. Juozapas visuomet ieško žmonių, kurie jam 
įvairiausiais būdais padėtų plėsti Jėzaus karalystę, ar per materialinę pagalbą, ar per 
religinės literatūros platinimą, ar per maldą ir kitus gerus darbus. Ar jis toliau galės 
tęsti savo iškilmingą darbą, priklauso nuo kiekvieno žmogaus atsiliepimo į jo kvietimą. 


Mieli Tradicijos draugai! 


Gavėnia yra laikas nusigręžti nuo nuodėmių ir mesti blogus 
įpročius. Be atgailos tai nebūtų įmanoma. 

Nors išpažintis atleidžia nuodėmių kaltę, tačiau su atgaila reikia 
atitaisyti pažeistą teisingumą. 

Atgailos vaisių yra įvairių: ji sumažina mūsų skaistyklos 
bausmę, stiprina per blogus įpročius susilpnėjusią valią, apšviečia 
nugalint ydų vergovę ir nupelno žemėje daug malonių bei ailygį 
danguje. 

Jau Bažnyčios Tėvai pirmuose amžiuose siūlė tris pagrindinius 
atgailos darbus: maldą, pasninką ir išmaldą. 

Ypač dabartiniame laike, kai viskas vyksta labai greitai, kai 
žmogus dėl informacijos daugumo ir pramogų beveik nebegali 
susikaupti, jam reikia pasitraukti nuo pasaulio triukšmo ir melstis. 
Maldoje jis randa atramos ir Dievas gali jį apšviesti, kad neklystų 
gyvenimo kelyje ir pasiektų amžiną tikslą. Labai patartina per 
gavėnią anksčiau atsikelti ir melstis apmąstant Kristaus gyvenimą ir 
kančias, prašant nuodėmių atleidimo ir gyvenimo patobulinimo, 
atitaisant savo nusikaltimus. Ypač vertinga dalyvauti šv. Mišių 
aukoje, kur Kristus aukojasi dėl mūsų nuodėmių. 

Pasninkas reiškia maisto atsisakymą, bet platesne reikšme 
pasninku galime vadinti taip pat kovą prieš kiekvieną netvarkingą 
geidulį. Taip žmogus turėtų kovoti prieš blogus įpročius kaip, 
pavyzdžiui, rūkymas arba nesaikingas alkoholio vartojimas, taip pat 
prieš televizoriaus, kompiuterio, interneto vergoves ir t.t. Todėl 
Bažnyčia draudžia per gavėnią netinkamus pasilinksminimus ir 
šokius. 

Su išmaldomis žmogus kovoja prieš netvarkingą norą turėti, 
pakeldamas savo širdį iki artimo meilės. Net visos geros pratybos 
būtų tuščios, jeigu žmogaus širdyje pasiliktų neapykanta, pavydas ir 
šaltumas artimui. 

Mūsų sielos atsivertimas yra malonė. Jos prašydami mes turime 
su meile žvelgti į Kristų, kuris dėl mūsų kentėjo. Kristaus žvilgsnis 
nuolat atgręžtas į atgailaujantį žmogų, kad Jis jį prikeltų naujam 
gyvenimui iš jo senojo žmogaus mirties. 


Jūsų Kristuje — Kun. Josef Persie 

Savimeilė — didžiausia kliūtis tobulėti 


Jėzus. Mano sūnau, jei nori viską turėti, viską atiduok ir nieko, ką turi, 
savu nelaikyk. Žinok, kad savimeilė tau kenkia daugiau, negu koks nors 
kitas pasaulio daiktas. Prie kiekvieno dalyko prisirišama tiek, kiek ir kokia 
meile jis pamilstamas. Jei tavo meilė bus gryna, paprasta ir tvarkinga, joks 
daiktas tavęs nepavergs. Netrokšk to, kas tau uždrausta, atsisakyk to, kas 
perdaug apsunkina tavo sielą ir jai atima laimę. Keista, kad neatsiduodi 
man iš visos širdies su visais savo norais ir troškimais. Kodėl vargsti 
nereikalingai liūdėdamas ir kankiniesi nereikalingais rūpesčiais? Atsiduok 
mano valiai, ir viskas bus gerai. Jei ieškai to ar kito, jei nori būti čia ar ten 
vien tik dėl to, kad save patenkintumei ir pagal savo įgeidžius gyventumei, 
tai niekada neturėsi ramybės, nes visur rasi ką nors, kas tau nepatiks arba 
kas tau pasipriešins. Tad ką padės daugelio žemiškų dalykų įsigijimas? 
Naudingiau bus jų nekęsti ir jų troškimą išrauti iš savo širdies. Nemanyk, 
kad šitas įspėjimas tik dėl pinigų ir turtų — tai galioja ir garbės vaikymuisi, 
tuščių pagyrimų troškimui ir visiems tiems dalykams, kurie pasibaigia su 
pasauliu. Jei neturima uolumo dvasios, visur bus nesaugu; ieškoma ramybė 
taip pat ilgai netvers, jei neturės tikros atramos, t. y. jei nebus atremta į 
mane. Pats gali pasikeisti, bet geresnis pasidaryti pats negali. Pirmoji proga 
tave suvilios, ir vėl pateksi į tą pačią vietą, iš kurios pabėgai, jeigu dar ne į 
blogesnę. 


Malda širdies skaistumui ir išminčiai išprašyti 


Mokinys. Viešpatie, palaikyk mane Šv. Dvasios malone! Stiprink mano 
vidų savo dorybe, kad aš išvyčiau iš savo širdies visus kankinančius tuščius 
rūpesčius ir nepasiduočiau jokiam brangaus ar menko daikto troškimui, bet 
kad — vertindamas daiktus pagal tikrąją jų vertę — suprasčiau, jog jie nyksta, 
o kartu su jais ir aš pats. Juk nieko nėra amžino pasaulyje, viskas tuštybė ir 
dvasios vargas. Koks išmintingas žmogus, kuris taip mano! Viešpatie, duok 
man dangiškos išminties, kad aš išmokčiau Tavęs ieškoti ir Tave surasti, 
Tavimi gėrėtis ir Tave mylėti už visa labiau, o visa kita, pagal Tavo 
išminties nurodymus, vertinti tik tiek, kiek yra verta. Duok man 
nusimanymo protingai vengti pagyrimų ir kantrybės pakęsti tuos, kurie 
mane persekioja. Didelė išmintis yra nesijaudinti dėl kiekvieno papeikimo 
ir abejingai klausytis kiekvieno pagyrimo. Tik šitas kelias yra saugus ir 
tikras pažangos kelias. 


(Kristaus sekimas, 3 knyga, 27 skyrius) 

. . 1 
Apie nuodėmes 
I. Apie nuodėmes apskritai 
Nuodėmes sąvoka. 


Nuodėmė yra sąmoningai ir laisvai padarytas Dievo valiai 
priešingas veiksmas. 


Sąmoningai padarytas — t. y., žmogui žinant savo veiksmą ir 
žinant, kad jis prieštarauja Dievo valiai arba yra nedoras. Laisvai 
padarytas — reiškia, kylantis ne iš būtinumo ir ne iš prievartos, 
kuriai viduje ir išoriškai priešinamasi, bet — iš nevaržomo paties 
žmogaus pasirinkimo; kitaip tariant, toks veiksmas, už kurį žmogus 
yra sąmoningai atsakingas. Priešingas Dievo valiai — tai reiškia 
priešingumą valiai, kurią Dievas yra apreiškęs žmonėms savo 
įstatymais, įsakymais ir sąžinės balsu. Žmogus gali dvejopai elgtis 
prieš Dievo valią: arba darydamas tai, ką Dievas draudžia, pvz., 
ištvirkaudamas, vogdamas ir pan., arba nedarydamas to, ką Dievas 
liepia, pvz., Dievo negarbindamas, šventų dienų nešvęsdamas ir t. t... 

Kadangi nusidėdamas žmogus Dievo ar Bažnyčios įsakymų 
nevykdo, juos niekina, laužo, todėl nuodėmė ne kartą vadinama taip 
pat Dievo ar Bažnyčios įsakymų nevykdymu, jų niekinimu, laužymu. 

Būdai nusidėti. 

Nusidėti galima: mintimis, norais arba geismais, žodžiais, 
darbais ir apsileidimu. 

Mintimis ir norais arba geismais padaromosios nuodėmės yra 
vadinamos vidinėmis, o žodžiais ir darbais — išorinėmis. 

Nuodėmių skirstymas 

Nuodėmės skirstomos: 


a) kilmės atžvilgiu — į gimtąją ir į mūsų padaromąsias; 

Gimtoji yra ta, kurią visi žmonės gauna paveldėjimu iš pirmojo 
tėvo Adomo. Su ja mes tik gimstame, bet padaryti jos negalime. 

b) nedorumo atžvilgiu — į nežinojimo, silpnybių ir piktumo 
nuodėmes. 


! Ištrauka iš „Dievas ir žmogus“, Prel. Dr. F. Barkus, Roma 1950 

Nežinojimo nuodėmės yra tos, kurios eina iš nugalimo, t. y., iš 
nusikalstamo nežinojimo. Silpnybių, - kurios kyla iš negerų polinkių, 
ydų ar aistrų nevaldymo. Piktumo, — kurių priežastis yra valia, 
stipriai palinkusi į pikta. Piktumo nuodėmės yra labiau nedoresnės už 
tokias pat nežinojimo ar silpnybių nuodėmes. 

c) didumo atžvilgiu — į dideles arba sunkias ir į mažas arba 
lengvas. 

Didelė arba sunki yra ta nuodėmė, kuri visiškai nutraukia mūsų 
antgamtinius ryšius su Dievu, pašalina iš mūsų sielos pašvenčiamąją 
malonę ir nupelno mums amžiną pasmerkimą pragaran. Kadangi 
pašvenčiamoji malonė yra tikra mūsų sielos antgamtinė gyvybė, tad 
didelė arba sunki nuodėmė, ją pašalindama, nužudo mūsų sielą 
antgamtiniu atžvilgiu. Todėl visiškai pagrįstai ir teisingai ji vadinama 
mirtina nuodėme. Mažoji arba lengvoji nuodėmė mūsų antgamtinio 
ryšio su Dievu nenutraukia, bet tik susilpnina Dievo meilę mūsų 
širdyje ir nupelno mums laikinų bausmių šiame pasaulyje bei 
skaistykloje. 


II Apie sunkiąją nuodėmę 
Sąlygos, kad nuodėmė būtų sunki 


Kad nuodėmė būtų sunki, reikia, kad Dievo valiai būtų 
nusikalsta svarbiame dalyke, turint pilną proto supratimą ir 
pilną valios sutikimą. 


Šios trys sąlygos turi būti visos kartu vienu metu. Jei kurios nors 
iš jų trūksta, nuodėmė nėra sunki. 
Svarbus dalykas 


Koks dalykas yra svarbus, parodo mums: 


a) Šv. Raštas: 

Jei šv. Rašte apie nuodėmes kalbama, kad jos pasibjaurėtinai 
šlykščios, pašalina iš dangaus karalystės, yra vertos mirties, amžino 
pasmerkimo, tai aišku, kad, darant jas, nusikalstama Dievo valiai 
svarbiame dalyke. Pvz., šv. Pauliaus laiškuose skaitome: „Argi 
nežinote, kad neteisieji nepaveldės Dievo karalystės? Neklyskite! 
Nei  ištvirkėliai, nei stabmeldžiai, nei svetimautojai, nei 
iškrypėliai, nei vagys, nei gobšai, nei girtuokliai, nei keikūnai, nei 

plėšikai nepaveldės Dievo karalystės“ (1 Kor 6, 9 — 10). „Kūno 
darbai gerai žinomi — tai  ištvirkavimas,  netyrumas, 
gašlavimas, stabmeldystė, burtininkavimas, priešiškumas, nesan- 
taika, pavyduliavimas, piktumai, vaidai, nesutarimai, susiskal- 
dymai, pavydai, girtavimai, apsirijimai ir panašūs dalykai. Aš jus 
įspėju, kaip jau esu įspėjęs, jog tie, kurie taip daro, nepaveldės Dievo 
karalystės“ (Gal 5, 19 — 21). 


b) Bažnyčios mokslas: 

Jis išreikštas popiežių ir visuotinių Bažnyčios susirinkimų 
nutarimuose, religijos žinovų raštuose, dorovės mokslo vadovėliuose, 
jį nuolat girdime vyskupų ir kunigų skelbiamą sakyklose, mokyklose 
ir klausyklose. Jo atidžiai klausydami, nesunkiai galime pažinti, kuris 
dalykas yra svarbus, kuris ne. 


c) Mūsų protas: 

Būtent jis pasako, kad nusidedama svarbiu dalyku, kai 
padaromas toks veiksmas, kuriuo labai paniekinamas Dievas, pvz., 
tikėjimo išsižadėjimas, melagingas liudijimas, Dievo neapykanta, 
arba didelė skriauda artimui ar sau pačiam, pvz., nužudomas nekaltas 
žmogus,  pavagiamas vertingas daiktas,  paleistuvavimas, 
ištvirkavimas su kitais ar su savimi, savižudybė ir pan. 


Pilnas proto supratimas 


Kad nuodėmė būtų sunki, reikia, kad prieš pat darant ar bedarant 
veiksmą, proto supratimas būtų pilnas, toks, kokį turi normaliai 
išsivysčiusio proto žmogus, būdamas neapsnūdęs, neapsvaigęs, 
neišsiblaškęs, su reikiamu dėmesiu atsižvelgdamas į dalyką ir 
žinodamas, kad jis yra svarbus. 

Todėl suprantama, jog asmenys, kurie neturi pakankamai 
išsivysčiusio proto, ar yra apsnūdę, apsvaigę, daugiau ar mažiau 
išsiblaškę, ar nežino, kad dalykas yra svarbus, sunkiai nenusideda, 
nors ir nusikalsta Dievo valiai svarbiame dalyke. 

Tačiau nereikia, kad žmogus, prieš atlikdamas veiksmą, ilgai 
apie jį galvotų ir svarstytų jo dorovinę vertę, — pakanka, jei tik vienu 
akimirksniu aiškiai visa tai suvokia, supranta. 


Pilnas valios sutikimas 


Kad nuodėmė būtų sunki, reikia taip pat pilno valios sutikimo — 
tokio, koks kyla iš pilno proto supratimo ir nėra aistros, baimės, 
įpročio ar kokios nors kitos priežasties įtakotas. 

Kylant abejonei, ar valia buvo pilnai sutikusi, ar ne, galima 
sakyti, kad tuomet pilno sutikimo nebuvo: 

a) jei kas apskritai bjaurisi nuodėme ir yra nusistatęs verčiau 
numirti, negu sunkiai nusidėti; 

b) jei kas lengvai galėjo išoriniu būdu padaryti nuodėmę, bet to 
nepadarė; 

c) jei kas yra jautrios, o ypač, bailios sąžinės. 


Sunkiosios nuodėmės nedorumas 


Sunkioji nuodėmė yra didžiausia piktadarystė, nes ja žmogus 
neapsakomai paniekina Dievą, Jėzų Kristų ir padaro sau pačiam 
begalinę žalą. 

a) Neapsakomai paniekina Dievą, nes sunkiai nusidėdamas, 
žmogus savo norus, įgeidžius pastato aukščiau už švč. Dievo valią; 
trumpalaikį, menkavertį malonumą labiau įvertina negu amžinąjį ir 
beribį Gėrį. Tuo jis padaro begalinį neteisingumą ir parodo 
šlykščiausią nedėkingumą.  Neteisingumą, — kadangi elgiasi 
priešingai esminei dalykų santvarkai; nedėkingumą, — kadangi 
nusigręžia nuo didžiausio savo Geradario ir Jį skaudžiausiai įžeidžia, 
siekdamas visais atžvilgiais niekingo savęs patenkinimo. 

b) Neapsakomai paniekina Jėzų Kristų. Juk sunkioji nuodėmė 
buvo be galo skaudžios ir žiaurios Išganytojo kančios ir mirties 
priežastis. Tad kas sunkiai nusideda, tas Viešpaties Jėzaus kančią ir 
mirtį tarsi vėl atnaujina kaip tai pažymi šv. Paulius, apie nusidėjėlius 
sakydamas: „nes jie sau kryžiuoja Dievo Sūnų ir išstato Jį paniekai" 
(Žyd 6, 6). Be to, per Krikštą žmogus padaro su Viešpačiu Jėzumi 
ypatingą sandorą, o sunkiai nusidėdamas, ją sulaužo, — tuomet jis yra 
atsiskyręs nuo savo Išganytojo, Jo išdavikas. Dėl tos priežasties 
krikščionių nuodėmės yra sunkesnės, negu tos pačios nekrikštytųjų. 

c) Padaro sau pačiam begalinę žalą, kadangi, sunkiai 
nusidėdamas, žmogus pats save antgamtiniu atžvilgiu nužudo, 
visiškai nukrypsta nuo savo galutinio tikslo ir patenka į baisiausią, 
kokia tik gali būti, vergiją — piktosios dvasios vergiją. Tiesa, kol 

gyvena šiame pasaulyje, žmogus viso to blogio nejaučia, bet, jeigu jis 
be atgailos numiršta, tas blogis prislegia jį visiems amžių amžiams, 
be mažiausios vilties kada nors iš jo išsivaduoti. 


Sunkiosios nuodėmės pasekmės 


Sunkiosios nuodėmės pasekmės yra gana gausios ir 
neapsakomai skaudžios būtent, sunkiai nusidėdamas žmogus: 


a) netenka pašvenčiamosios malonės ir visų su ja susijusių 
antgamtinių Dievo dovanų; 


b) visiškai nukrypsta nuo savo galutinio tikslo — amžinos laimės 
Dieve; 

c) patenka į kaltės būklę; 

Iš mylimo Dievo vaiko, dangaus karalystės paveldėtojo, jis 
pavirsta Dievo priešu, amžino pasmerkimo vertu nusikaltėliu. 

Mat, nusidėdamas žmogus, nusikalsta Dievui ir tiek laiko esti 
taip nusikaltęs, kol padaro atgailą už savo nuodėmę. Tasai buvimas 
nusikaltusiu ir yra vadinamas kaltės būkle (nuodėmės stoviu). Kol 
žmogus gyvena šiame pasaulyje, tol jo galioje yra iš tos būklės 
išsivaduoti, bet, kai peržengia į amžinybę, jau nebėra išsivadavimo. 


d) patenka į bausmės būklę; 

Patekdamas į kaltės būklę, žmogus tuo pačiu patenka ir į 
bausmės būklę, nes teisingumas reikalauja, kad už kaltę —- nuodėmę — 
būtų atitinkamai nubausta. Dievas skiria dvejopą bausmę už sunkiąją 
nuodėmę: laikiną ir amžiną. Laikinoji bausmė pasireiškia sąžinės 
priekaištais, kuriuos patiria nusidėjėlis, ir visokiais kitais kentėjimais, 
kokių tenka turėti šiame pasaulyje ar skaistykloje, jeigu jis miršta, 
padaręs atgailą, bet dar neatlikęs laikinosios bausmės. Bet jeigu jis be 
atgailos miršta, tuomet laikinoji bausmė susijungia su amžinąja. 
Amžinoji bausmė yra dvejopa: pasmerkimo ir jausmų bausmė. 
Pasmerkimo bausmė skirta už tai, kad, nusidėdamas žmogus, 
paniekino Dievą, o jausmų, — kad ieškojo sau malonumų. 


e) netenka visų iki tol įsigytųjų nuopelnų; 
f) negali įsigyti naujų teisingumo nuopelnų; 


g) tampa nevertas gauti įvairių veikiančiųjų Dievo malonių. 

Taigi, sunkioji nuodėmė ir nužudo žmogų antgamtiniu atžvilgiu, 
ir jį visiškai apiplėšia, ir užtraukia jam baisiausią, kokia tik begali 
būti, bausmę. Ne be reikalo Viešpats Jėzus, įspėdamas, kaip turime 
saugotis sunkiosios nuodėmės, yra pasakęs: „Jeigu tavo dešinioji akis 
skatina tave nusidėti, išlupk ją ir mesk šalin. Verčiau tau netekti 
vieno nario, negu kad visas kūnas būtų įmestas į pragarą. Ir jeigu 
tavo dešinioji ranka gundo tave nusidėti, nukirsk ją ir mesk šalin. 
Verčiau tau netekti vieno nario, negu kad visas kūnas patektų į 
pragarą“ (Mt 5, 29 — 30). O šv. Dvasios įkvėptas išminčius sako: 
„Bėk nuo nuodėmės kaip nuo gyvatės" (Sir 21, 2). 


III Apie lengvąją nuodėmę 
Sąvoka 


Nuodėmė yra lengva tuomet, kai Dievo valiai nusikalstama 
nesvarbiame dalyke, arba, kai nusikalstama svarbiame dalyke, 
bet neturint pilno proto supratimo ar pilno valios sutikimo. 

Suprantama, jeigu visiškai trūksta proto supratimo ar valios 
sutikimo, nuodėmės iš viso nėra, nors ir padaromas veiksmas, 
priešingas Dievo valiai. 


Lengvųjų nuodėmių buvimas 


Kad ne visos nuodėmės yra sunkios, aiškiai rodo: 

a) šv. Raštas: 

Būtent jame vienos nuodėmės lyginamos su mažais, smulkiais 
daiktais, pvz., su uodu, krislu, o kitos — su dideliais, stambiais, pvz., 
su kupranugariu, rąstu (plg. Mt 23, 24; Lk 6, 41). Be to, apie vienas 
nuodėmes sakoma, kad jos atskiria nuo dangaus karalystės (plg. 1 
Kor 6, 9 ir kt.), o apie kitas, — kad jų padaro ir teisieji, neprarasdami 
teisumo (plg. Sir 7, 21; 1 Jn 1, 8irt. PB, B 

b) mūsų protas: 

Juk savaime aišku, jog vienas dalykas yra pavogti menkavertį 
daiktą, o visai kas kita — vertingą; vienas dalykas yra šiek tiek 
nepagarbiai išsireikšti apie žmogų, o visai kas kita — jį užmušti ir tt... 
Todėl ir šv. Augustinas sako: „Kas gi gali būti kvailesnio ir 
beprotiškesnio, kaip kad tvirtinti, jog lygiai nusidėjo tiek tas, kas kiek 

nesaikingai juokavo, tiek tas, kas tyčia padegė namą ?“ (plg. Ep. 
104, c. 4, n. 130). 

c) nuolatinis Bažnyčios mokslas: 

Bažnyčia nuo pat savo gyvavimo pradžios skelbė, kad ne visos 
nuodėmės yra lygios, bet kad šalia sunkiųjų taip pat yra ir lengvų. 
Kiekvieną kartą, kai tik atsirasdavo drįstančiųjų šią tiesą neigti, ji 
juos griežtai pasmerkdavo. Taip ji padarė 5-jame šimtmetyje su 
pelagijonais, 15-jame šimtmetyje — su Wiklifu, 16-jame — su Liuteriu 
ir Kalvinu, 18-jame — su Bajumi. 


Lengvosios nuodėmės pasekmės 


Nors lengvosios nuodėmės pasekmės nėra tokios pragaištingos, 
kaip sunkiosios, tačiau ir iš jos kyla labai daug blogio. Visų pirma 
pažymėtina, kad ji neatima ir nesumažina pašvenčiamosios malonės. 
Vadinasi, ji nenutraukia antgamtinių žmogaus ryšių su Dievu ir 
neatitraukia jo nuo galutinio tikslo. Tačiau: 


a) susilpnina žmogaus širdyje Dievo meilę; 

Kas dažnai lengvai nusideda, to širdyje Dievo meilė ilgainiui 
labai atvėsta, ir tas pasidaro vos ne vos drungnas. O tokiais bodisi 
Dievas, apie tai Viešpats aiškiai pasakė: „Žinau tavo darbus, jog nesi 
nei šaltas, nei karštas. O, kad būtum arba šaltas, arba karštas! Bet 
kadangi esi drungnas ir nei karštas, nei šaltas, Aš išspjausiu tave iš 
savo burnos“ (Apr. 3, 15 — 16). 

b) užtraukia kaltės ir bausmės būklę; 

Nors padarydamas ir lengvą nuodėmę, žmogus vis tiek Dievui 
nusikalsta, o teisingumas reikalauja atitinkamos bausmės už kaltę. 
Bausmė už mažąją nuodėmę yra tik laikina. Ją tenka atlikti šiame 
pasaulyje arba skaistykloje, nebent ji būtų atlaidais ar kitais gerais 
darbais panaikinta. 

€) pamažu veda į sunkią nuodėmę. 

Tačiau ne ta prasme tarsi daugelis lengvųjų nuodėmių sudarytų 
vieną sunkią, bet ta, kad, kas yra įpratęs būti Dievui neištikimas 
mažuose dalykuose, tam sunku išsilaikyti nenusikaltusiam ir 
dideliuose. Ne be reikalo išminčius pažymi: „Kas niekais laiko 
mažus dalykus, palengva pražus“ (Sir 19, 1). O Viešpats Jėzus sako: 
„Kas ištikimas mažmožiuose, tas ištikimas ir didžiuose dalykuose, o 
kas nesąžiningas mažmožiuose, tas nesąžiningas ir dideliuose 

dalykuose“ (Lk 16, 10). Ir iš tiesų pats gyvenimas rodo, kad 
didžiausių nedorybių pradžia dažniausiai esti maža. 


Dvi pastabos: 


Prie to, kas kalbėta apie sunkiąją ir lengvąją nuodėmes, reikia 
pridėti šias dvi pastabas: 


a) yra atvejų, kai labai nedoras veiksmas yra tik maža nuodėmė. 
Taip atsitinka, būtent: 

- kai tokį veiksmą darant, neturima pilno proto supratimo ar 
pilno valios sutikimo; 

- kai esama klaidingai įsitikinusiam, jog tai anaiptol ne sunki, 
bet tik lengva nuodėmė. 


b) yra taip pat atvejų, kai mažai nedoras veiksmas yra sunki 
nuodėmė. Būtent: 

- kai esama klaidingai įsitikinusiam, jog tai sunki nuodėmė, 
pvz., kas pavagia menkavertį daiktą manydamas, jog tuo sunkiai 
nusideda, tas iš tikro sunkiai ir nusideda; 

- „kai mažai nuodėmingu veiksmu padaromas didelis 
papiktinimas, pvz., keikiamasi prie mažų vaikų; 

- kai, darant mažą nuodėmę, tyčia, sąmoningai norima labai 
paniekinti įstatymą ar jo leidėją, pvz., jei kas dėl paniekos Bažnyčiai 
valgytų penktadienį truputį mėsos; 

- kai bendromis jėgomis padaroma didelė skriauda artimui, nors 
individualiai kiekvienas bendradarbis ir nedaug tos skriaudos 
padarytų, bet vis tiek yra sunkus nusidėjimas. Pvz., jeigu kelios 
dešimtys asmenų susitarę apvogtų svetimą sodą, tuomet, nors 
kiekvienam iš jų ir ne po daug tektų pavogtųjų vaisių, tačiau 
kiekvienas jų sunkiai nusidėtų. 

. 1 
Ekumenizmas 


43. Ką reiškia sąvoka „ekumenizmas“? 

Ekumenizmu vadinamas XIX amžiuje nekatalikiškuose 
sluoksniuose kilęs judėjimas, kuris siekia skirtingų krikščioniškų 
konfesijų suartėjimo ir bendradarbiavimo. Šio judėjimo dėka 1948 
metais buvo įkurta Pasaulinė bažnyčių taryba. Ši taryba save laiko 
„bažnyčių, pripažįstančių Kristų kaip Dievą ir Atpirkėją, bendrija““. 
Tačiau atskiros religinės bendruomenės — tarybos narės — išlieka 
nepriklausomos. Taryba jų nevaldo, jos pačios sprendžia, ar reikia ir 
kiek reikia paklusti Tarybos sprendimams. Taip pat nebūtina, kad 
atskiri nariai kitas bendruomenes pripažintų kaip tikras bažnyčias. 

Tuo pačiu metu buvo siekiama užmegzti dialogą bei suartėti ir 
su nekrikščioniškomis religijomis. 

Pradžioje Katalikų Bažnyčia aiškiai laikėsi atokiai nuo 
ekumeninio sąjūdžio. Tik Vatikano II Susirinkime ekumenizmui 
buvo oficialiai atidaryti vartai į Bažnyčią. Susirinkimas jam paskyrė 
atskirą dekretą, būtent Unitatis redintegratio. Dekretas Nostra aetate 
buvo skirtas Bažnyčios santykiui su nekrikščioniškomis religijomis. 

Tikroji katalikiška laikysena ekumenizmo atžvilgiu atsispindi 
popiežiaus Pijaus XI 1928 m. enciklikoje Mortalium animos: 
„Suprasdami faktą, jog tėra labai nedaug žmonių, neturinčių jokio 
religinio jausmo, jie (t. y. ekumenizmo gynėjai. — aut. past.), 
nepaisydami įvairių tautų religinių pažiūrų skirtumų, viliasi be jokių 
sunkumų pasiekti brolišką sutarimą, išpažįstant tam tikras tiesas, 
sudarančias religinio gyvenimo pagrindą. Šiuo tikslu jie gausiems 
klausytojams rengia įvairias konferencijas, susirinkimus ir paskaitas, 
kuriuose kviečia pasisakyti visiems be jokio skirtumo: visokių 
pakraipų pagonis bei krikščionis ir netgi tuos, kurie, nelaimei, yra 
nusigręžę nuo Kristaus arba kurie piktai ir kietakaktiškai neigia Jo 
dieviškąją prigimtį bei dieviškąją pasiuntinybę. 

Katalikai tokiems bandymams jokiu būdu negali pritarti. Jie kyla 
iš klaidingos nuomonės tų, kurie tiki, kad visos religijos yra geros ir 


! Ištrauka iš: Kun. Matthias Gaudron, Katalikų katekizmas apie Bažnyčios krizę. 
* Cituota iš: Lexikon Jūr Theologie und Kirche. Freiburg, Herder, 1962, t. 7, p. 
1131. 

girtinos, nes visos, kad ir skirtingais būdais, vienodai išreiškia mums 
įgimtą polinkį siekti Dievo bei paklusniai atsiduoti Jo visagalybei... 
Taip jie žingsnis po žingsnio artėja prie natūralizmo ir ateizmo. 
Todėl galime padaryti išvadą, jog kiekvienas, kuris laikosi tokio 
požiūrio ir stengiasi jį skleisti, visiškai palieka Dievo apreikštos 
religijos pagrindus.“! 


44. Kaip reikia vertinti ekumenizmą katalikų tikėjimo požiūriu? 

Kadangi Katalikų Bažnyčia yra vienintelė Kristaus įkurta 
Bažnyčia, kuri viena turi tiesos pilnatvę, tikras ir vienintelis kelias 
link vienybės yra atskiro žmogaus arba bendruomenių atsivertimas 
arba sugrįžimas į Katalikų Bažnyčią. Taip moko Pijus XI enciklikoje 
Mortalium animos: „Nėra jokio kito kelio į visų krikščionių vienybę, 
kaip skatinti visus atsiskyrusius brolius sugrįžti į tikrąją Kristaus 
Bažnyčią, nuo kurios jie, nelaimei, kadaise atsiskyrė.“ Tai ir yra 
vienintelis logiškas sprendimas, plaukiantis iš Bažnyčios 
disponavimo visa tiesa, nes tikra vienybė bus tik tada, kai visi 
susivienys viename tikrajame tikėjime. 

Todėl Katalikų Bažnyčia visada stengėsi atversti nekrikščionis 
ir sugrąžinti mistinio Kristaus Kūno vienybėn atsiskyrusias 
krikščioniškas bendruomenes. Šios pastangos dažniausiai būdavo 
nukreiptos į pavienius žmones, tačiau kartais ir į ištisas atsiskyrusias 
bendruomenes. Taip Liono ir Florencijos Susirinkimuose buvo 
stengiamasi sugrąžinti vienybėn Rytų bažnyčias, 1054 m. 
atsiskyrusias nuo Katalikų Bažnyčios. Pijus IX prieš pat Vatikano I 
Susirinkimą pakvietė stačiatikius nutraukti schizmą ir sugrįžti į 
Bažnyčios prieglobstį. Taip pat Leonas XIII 1894 m. panašiai 
kreipėsi į visas krikščioniškas konfesijas. Tačiau šie bandymai visada 
būdavo daromi įsitikinus, kad keistis privalo ne Katalikų Bažnyčia, 
bet tie, kurie nuo jos atsiskyrė, turi pripažinti savo klaidą. Bažnyčia 
visada buvo pasiruošusi kiek įmanoma palengvinti šį sugrįžimą, 
tačiau jokiu būdu ne savojo tikėjimo kaina. 


" HK 670 ir toliau. 
* HK 686. 

45. Koks yra naujasis Bažnyčios požiūris į ekumenizmą? 

Po Vatikano II Susirinkimo Bažnyčia pakeitė savo nuostatą 
ekumenizmo atžvilgiu. Ši nuostata pasireiškia tuo, kad Bažnyčia 
atsisako katalikų religijos pretenzijų į absoliutumą bei išskirtinumą ir 
pripažįsta ne tik kitas krikščioniškas konfesijas, bet ir 
nekrikščioniškas religijas lygiateisiais arba bent jau beveik 
lygiateisiais keliais į Dievą ir į amžinąjį išganymą. Jau nebekalbama 
apie kitų religijų atvertimą į katalikų tikėjimą, o siekiama tik taikingo 
sugyvenimo. 

Dekrete apie ekumenizmą sąvoka „Bažnyčia“ vartojama 
daugiskaita ir priskiriama kitoms krikščioniškoms bendruomenėms. 
Taip daryti anksčiau visada buvo vengiama. Žodis „Bažnyčios“ 
visada reikšdavo atskiras vietines bažnyčias, pvz., Kelno ar Milano. 
Kartais šią sąvoką tam tikra prasme vartodavo ir schizmatinei 
stačiatikių atskalai pažymėti, kadangi ji turi galiojančius sakramentus 
ir tikrus kunigus. Tačiau visada būdavo pabrėžiama, jog egzistuoja 
tik viena Bažnyčia, nes Kristus turi tik vieną Nuotaką. Eretiški 
atskilimai nuo šios Kristaus Nuotakos būdavo vadinami 
„konfesijomis“ arba „krikščioniškomis bendruomenėmis“, tačiau 
niekada — titulu „Bažnyčia“. Šiandien, priešingai, šis pavadinimas 
tapo įprastas. Teologinį to pagrindimą mes jau matėme: formuluotė 
„Subsistit in“ dekrete Lumen gentium atveria kelią įsivaizdavimui, 
jog Kristaus Bažnyčia nors ir dalinai, tačiau vis dėlto įgyvendinta ir 
kituose tikėjimuose. Dekrete Unitatis redintegratio Nr. 15 apie 
schizmatines Rytų bažnyčias rašoma: „Taip Viešpaties Eucharistijos 
šventimo šiose atskirose bažnyčiose dėka kyla ir auga Dievo 
Bažnyčia [!], ir per koncelebraciją tampa akivaizdi jų bendrystė“!. 
Taigi bendruomenė, atsiskyrusi nuo tikrosios Bažnyčios, čia 
vadinama „Dievo Bažnyčia“. 

Taip pat ir į nekrikščioniškas religijas stengiamasi žiūrėti kiek 
įmanoma pozityviau. Nostra aetate gieda budizmą, induizmą, islamą 
ir judaizmą šlovinančius himnus. Misereor-Hungertuch akcijos 
(kiekvienais metais Vokietijoje Didįjį Penktadienį rengiama akcija 
trečiojo pasaulio šalims šelpti. — vert. past.) metu tikintieji buvo 
mokomi, kad Dievas apsireiškė ne tik krikščionybėje, bet ir budizme, 


"KK 243. 

induizme, islame. Šios akcijos komentare rašoma: „Keturi šviesos 
srautai atitinka keturis Dievo apreiškimo būdus“. 1989 m. Pasaulio 
misijų sekmadieniui buvo pasiūlyta tokia „Komunijos meditacija“: 

„Būk pagarbintas Viešpatie, Izraelio Dieve! Tu vedi mus per 
nepraeinamus kraštus, Tu išlaisvini iš vergovės ir priespaudos, Tu 
žadi naują pasaulį. 

Būk pagarbintas Viešpatie, Mahometo Dieve! Tu esi 
neaprėpiamas ir didingas, Tu esi nepasiekiamas ir neprieinamas, Tu 
esi didis savo pranašuose. 

Būk pagarbintas Viešpatie, Budos Dieve! Tu gyveni pasaulio 
gelmėje, Tu gyveni kiekviename žmoguje, Tu esi tylos pilnatvė. 

Būk pagarbintas Viešpatie, Afrikos Dieve! Tu gyveni 
medžiuose, Tu esi galia, slypinti vyre ir moteryje, Tu esi pasaulio 
siela. 

Būk pagarbintas Viešpatie, Jėzaus Kristaus Dieve! Tu išsilieji 
meile, Tu duodi save gerume, Tu nugali mirtį“? 

Jeigu anksčiau Bažnyčia visada misijose stengdavosi atversti 
vienos ar kitos pagoniškos religijos žmones, tai dabar 
posusirinkiminė Bažnyčia veda su jais „dialogą“. Įdomus ir 
popiežiaus Sekretoriato nekrikščionims dokumentas Dialogas ir 
misija, išleistas 1984 m. birželio 10 d.?. Jo I skyriuje rašoma, kad po 
Vatikano II Susirinkimo prasidėjo „naujas periodas“ Bažnyčios 
santykiuose su kitų religijų atstovais. Ši nauja laikysena įgavo 
„dialogo“ pavadinimą (Nr. 3). Dialogas čia reiškia „ne tik 
kalbėjimąsi, bet ir visumą pozityvių bei konstruktyvių tarpreliginių 
santykių su kito tikėjimo asmenimis ir bendruomenėmis, skirtų 
vienas kitą pažinti ir praturtinti“. 13 skyriuje rašoma: „Dialogas 
vyksta tada, kai krikščionys pasitinka kitų religinių pakraipų atstovus 
tam, kad kartu veržtųsi tiesos link [!] ir prisidėtų prie darbo bendram 
labui.“ Taigi jei Dievas apsireiškė ir kitose religijose, jei katalikai 
kartu su nekrikščionimis veržiasi tiesos link, ir jei galima vieniems 


! Cituota iš: Dėrmann, Johannes, Die eine Wahrheit und die vielen Religionen. 8 d. 
iš serijos Respondeo, Abensberg, Kral, 1988, p. 40. 

* Pagal: Rotzetter, Anton, Handreichungen fiir Gottesdienste zum Sonntag der 
Weltmission 1989. Missio Aachen und Missio Minchen. 

3 AAS 76/ 1984, p. 812-828. Vokiečių k.: Der Apostolische Stuhl. Kėln, J. P. 
Bachem, 1984, p. 1864-1878. 

kitus praturtinti, tai reiškia, kad Bažnyčia tikrai atsisakė pretenzijų į 
absoliučią tiesą. 

Ekumeniniame katekizme, kuriam arkivyskupas Degenhardtas 
parašė įvadinį žodį ir kurį gyrė daugelis katalikų vyskupų, rašoma: 
„Tikslas yra ne sugrįžimas, o bažnyčių-seserų bendrystė; taiki 
vienybė įvairovėje; bažnyčių vienybė — bažnyčios lieka pačios 
savimi ir drauge tampa viena Bažnyčia.“! 

46. Ar nekatalikiškos krikščionių konfesijos yra iš dalies 
įgyvendinta Kristaus Bažnyčia? 

Nuo Katalikų Bažnyčios atsiskyrusios krikščionių konfesijos yra 
atskalos nuo tikrosios Kristaus Bažnyčios ir todėl jai nebepriklauso. 
Nors jos ir išsaugojo atskiras krikščioniškas tiesas ir kartais galiojantį 
Krikštą, vis dėlto jos atsiskyrė nuo mistinio Kristaus Kūno. Jei kas 
suvokia, kad Katalikų Bažnyčia yra vienintelė tikroji Bažnyčia, ir vis 
dėlto pasilieka savo schizmatinėje ar eretiškoje bendruomenėje, tas 
negali būti išgelbėtas. 

Popiežius Pijus XII enciklikoje Mystici corporis moko, jog 
norint priklausyti Kristaus Bažnyčiai, reikia trijų dalykų: Krikšto, 
tikro tikėjimo ir paklusnumo teisėtam autoritetui: „Bažnyčios nariai 
yra tik tie, kurie yra apsiplovę Krikšto vandeniu, išpažįsta tikrąjį 
tikėjimą ir nei patys nėra savo nelaimei atsiskyrę nuo priklausymo 
Kristaus Kūnui, nei yra teisėtos katalikų vyresnybės atskirti dėl 
sunkių nusižengimų.“? Todėl schizmatinės stačiatikių bažnyčios, 
nors jos ir turi galiojančius sakramentus bei daugelyje punktų sutinka 
su Katalikų Bažnyčia, neatstovauja Kristaus Bažnyčiai, nes atsisako 
pripažinti Petro įpėdinio primatą (viršenybę — vert. past.) ir 
neklaidingumą. Kristaus žodžiais (Mt 18, 17) tariant, kiekvienas, 
kuris atsisako klausyti Bažnyčios, turi būti laikomas pagoniu ir viešu 
nusidėjėlių. 

Tuo labiau eretiškų bendruomenių, pvz., protestantų, negalima 
laikyti priklausančiomis Kristaus Bažnyčiai, nes jos nukrypsta nuo 
daugelio tikrojo tikėjimo tiesų. Todėl nesuprantama, kaip bendra 
katalikų-liuteronų komisija, 1983 m. posėdžiavusi Wūrttemberge, 


! Schitte, Heinz, Glaube im 6kumenischen Verstindnis. Okumenischer 
Katechizmus. Verlag Paderborn, 1994, p. 33. Paryškinta originale. 
* HK 769. 

Kirchbergo vienuolyne, galėjo paskelbti: „Jį [Liuterį] pradedama 
pripažinti Evangelijos liudytoju, tikėjimo mokytoju ir dvasinio 
atsinaujinimo didvyriu!“. Ką protestantizme galima rasti gero ir 
teisingo, tas teisėtai priklauso katalikų tikėjimui. Ši tiesa popiežiaus 
paliepimu buvo vėliau įterpta į Dekreto apie ekumenizmą 3 skyrių. 
Suprantama, kad liberalūs teologai tuo nebuvo patenkinti. Rahneris ir 
Vorgrimleris tai komentuoja taip: „Tai, kad šios vertybės „teisėtai“ 
(iure) priklauso Katalikų Bažnyčiai, yra vienas iš 19 popiežiaus 
pakeitimų, kurie vėliau, 1964 m. lapkritį, buvo įterpti į tekstą, už kurį 
jau buvo nubalsuota, ir kurie dėl savo baikštumo daro nepalankesnį 
įspūdį, negu tai, ką dalykiškai pagrindžia jų mokymo turinys. (Čia 
nurodomi tik tie pakeitimai, kurie labiausiai užgavo krikščionis 
nekatalikus)“Ž 

Todėl tai, kas rašoma 3 skyriuje, yra didžiulis papiktinimas ir 
yra vienas iš daugelio prieštaravimų Susirinkimo tekstuose: „Kristaus 
Dvasia teikėsi jas (atskilusias bažnyčias ir bendruomenes. — aut, 
past.) panaudoti kaip išganymo priemones“? Atsiskyrusios 
bendruomenės niekada nėra išganymo priemonės. Jei kuris tokios 
bendruomenės narys ir yra Dievo malonėje, tai tik dėl to, kad nežino 
tiesos ir todėl yra nekaltas dėl atsiskyrimo nuo Bažnyčios Kūno. 
Pagal Pijaus XII mokymą, tokie nariai gali priklausyti tikrosios 
Bažnyčios sielai. Tačiau tai liečia tik atskirus žmones. Nekatalikiškos 
konfesijos kaip tokios nėra Dievo pageidaujamos. Jos veda ne link 
tikrosios Bažnyčios, bet tolyn nuo jos. 


47. Ar nekatalikiškos konfesijos ir nekrikščioniškos religijos yra 
keliai į išganymą? 

Nekatalikiškos konfesijos ir nekrikščioniškos religijos kaip 
tokios yra keliai ne į išganymą, bet į pražūtį. Nors kai kurie klaidingų 
religijų išpažinėjai ir gali būti išgelbėti, jei gyvena pagal sąžinę ir 
bando vykdyti Dievo valią tiek, kiek ją pažįsta, tačiau apie tai 
sprendžia vienas Dievas, teisiantis žmonių protus ir širdis. Taigi 
kartais galima išsigelbėti išpažįstant klaidingą religiją, tiksliau, 


"DC 13, 1983 0702, p. 694. 

nepaisant klaidingos religijos, tačiau niekada negalima išsigelbėti 
klaidingos religijos dėka. 

Todėl Vatikano II Susirinkimas, Dekrete apie nekrikščioniškas 
religijas Nostra aetate teigiamai vertindamas induizmą, budizmą, 
islamą ir judaizmą, išduoda Kristų. Žinoma, šios religijos turi 
pozityvių elementų. Jų galima rasti kiekvienoje klaidoje ir 
kiekvienoje klaidingoje sistemoje, nes akivaizdi nesąmonė sekėjų 
nerastų. Svarbiau yra tai, kad šios religijos išpažįsta ir rimtas klaidas 
bei dėl to savo sekėjams nurodo kelius, kurie neveda į Dievą ir į 
amžinąjį gyvenimą. 

Induizmas išpažįsta reinkarnaciją, paneigdamas visą žemiškojo 
gyvenimo svarbą. Induizmui gyvenimas nėra lemiamas išbandymas, 
nuo kurio priklauso amžinybė. Siela gims iš naujo, galbūt net žiurke 
arba šunimi, tiek kartų, kol neatsikratys kaltės naštos. Dėl tos 
priežasties induizmas nepažįsta gailestingumo; šiandieninės jo 
pastangos siekti socialinės gerovės yra nusižiūrėtos iš krikščionybės. 
Induistas pro vargšą ir kenčiantį praeina šaltai, nes juk šie turi 
atkentėti savo karmą. 

Budizmas yra religija be Dievo. Žmogus čia tiki galįs pats save 
išganyti, o išganymas reiškia nirvanos — niekio pasiekimą. Budizme 
nėra jokio amžinojo gyvenimo vienybėje su Dievu, jis skelbia vien 
tiktai kančių ir skausmų pabaigą po to, kai bus sunaikinta asmeninė 
egzistencija. 

Islamas atmeta Dievo triasmeniškumą ir drauge atmeta Kristaus 
dievystę kaip piktžodžiavimą. Jis skatina žiaurumą ir geismingumą, 
nes krikščionio nužudymą laiko geru darbu, leidžia daugpatystę ir 
žmonėms žada rojų, pilną kūniškų džiaugsmų. Štai keletas ištraukų iš 
Korano surų: „Tikri netikėliai yra tie, kurie pasakė: Mesijas, Marijos 
sūnus, yra Dievas.!“ „Kai sutinkate netikėlius, užmuškite juos, 
sukelkite dideles skerdynes ir stipriai suveržkite belaisvius 
pančiais.?“ Apie rojų rašoma taip: „O dėl moterų, tai jos... tiesiog 
degs iš aistros; visos jos bus nekaltos, ir po jūsų susijungimo jų 
nekaltybė vėl grįš.“ 


„Blachere, R., Le Coran. 9 Sura, 28 eil., p. 216. 
„Kasimirski, Le Coran. 47 sk., 4 eil., p. 415. 


3 Bertuel, J., L'Islam, ses veritables origines, t. 1, p. 187. 

Galiausiai judaizmas, kaip ir visos klaidingos religijos, 
nepripažįsta mūsų Atpirkėjo Jėzaus Kristaus. Jei žydų religija prieš 
Kristaus atėjimą ir buvo teisinga, tai dabar ji tokia nebėra, nes 
nepažino savo aplankymo valandos ir nepriėmė savo Išganytojo. 
Tikrieji žydai nusekė paskui Kristų, nes Jam atėjus, Senojo 
Testamento religija užbaigė savo prasmę ir teisę gyvuoti. Todėl 
nesuprantama, kaip katalikų vyskupas gali sakyti: „Bažnyčia gali būti 
naująja Dievo Tauta tik išlaikydama tęstinumą ir giminystę su 
Izraeliu... Sinagogos ir Bažnyčios santykių nutraukimas buvo 
pirmasis Bažnyčios skilimas... Ekumenizmo tikslas yra sinagogos ir 
Bažnyčios sutaikinimas.!“ 

Apie visas šias klaidingas religijas turime kalbėti šv. Petro 
žodžiais: „Ir nėra niekame kitame [kaip tik Jėzuje Kristuje] 
išgelbėjimo, nes neduota žmonėms po dangumi kito vardo, kuriuo 
galėtume būti išgelbėti“ (Apd 4, 12). Todėl Bažnyčia, nors iš esmės 
ir neneigė nekrikščionių išsigelbėjimo galimybės, tačiau niekada 
nebuvo per daug optimistiška dėl tokių išgelbėtųjų skaičiaus. Dar 
Pijus IX yra pasmerkęs tokį sakinį: „Reikia bent rimtai tikėtis, kad 
bus išganyti tie, kurie nepriklauso tikrajai Kristaus Bažnyčiai.Ž“ 

Taigi klaidingos religijos nėra nei prigimtiniai, nei antgamtiniai 
keliai į išganymą, jos veikiau yra kliūtys išganymui. 


48. Ar nekrikščioniškų religijų išpažinėjai meldžiasi tikrajam 
Dievui? 

Nekrikščioniškos religijos negarbina tikrojo Dievo. Tikrasis 
Dievas yra triasmenis Dievas, kuris apsireiškė Senajame, o ypač 
Naujajame Testamente per savo Sūnų Jėzų Kristų. Todėl religijos, 
nepripažįstančios Kristaus dievystės, meldžiasi ne tikrajam Dievui, o 
būtybei, kuri neegzistuoja. „Kiekvienas, kas neigia Sūnų, neturi ir 
Tėvo“ (1 Jn 2, 23). „Niekas nenueina pas Tėvą kitaip, kaip tik per 
mane“ (Jn 14, 6). 


' Kurto Kocho, Bazelio vyskupo interviu Ziuricho laikraštyje Tages-Anzeiger, 
1996 10 29, p. 2. 

* Syllabus sakinys Nr. 17//DH 2917. 

3 Plg. Ratzinger, Joseph, Zur Lage des Glaubens, p. 212. Čia nekrikščioniškos 
religijos vadinamos „ypatingais išganymo keliais“. 

Klaidinga būtų sakyti, kad musulmonai ir žydai turi nors ir 
ribotą, tačiau teisingą Dievo sampratą ir todėl meldžiasi tikrajam 
Dievui. Tai galioja tik Senojo Testamento žydams. Šiems Dievo 
triasmeniškumas dar nebuvo apreikštas. Todėl jie ir negalėjo tikėti 
Švč. Trejybe, bet negalėjo jos ir neigti. Tačiau būtent tai ir daro 
šiandieniniai musulmonai ir žydai: jie aiškiai neigia Švč. Trejybę. Jie 
nenori tikėti į triasmenį Dievą, bet meldžiasi į tariamai vienasmenį 
Dievą. Tačiau tokio Dievo nėra. 

Oficiali Bažnyčia šiandien neatsižvelgia į šią esminę tiesą. 
Rekolekcijose, kurias 1976 m. kardinolas Wojtyla — dabartinis 
popiežius Jonas Paulius II — vedė dalyvaujant Pauliui VI, randame 
modernistinę tikėjimo sampratą ir iš jos kylančią tezę, jog visi 
žmonės, nesvarbu kokiai religijai jie bepriklausytų, meldžiasi 
tikrajam Dievui: „Dvasios kelias Dievop kyla iš kūrinių vidaus ir 
žmogaus širdies gelmių. Šiame kelyje modernioji dvasinė laikysena 
randa pagalbą patirti žmogų ir pritarti žmogiškojo asmens 
transcendencijai“. Tai yra modernizmas: tikėjimas čia yra jau nebe 
atsakymas į Dievo Apreiškimą, bet iš žmogaus gilumos kylantis 
veržimasis link Dievo. Šiek tiek toliau tame pačiame tekste rašoma: 
„Šį Dievą i išpažįsta ir trapistas savo tylėjime, ir vienuolis kamaldulas. 
Dykumoje į jį kreipiasi beduinas, atėjus maldos valandai. O galbūt ir 
į gilią savistabą nugrimzdęs budistas, kuris apvalo savo protą ir 
rengia kelią nirvanai.“! 

Šventajam Raštui visiškai svetima tokia mąstysena. Senajame 
Testamente pilna Dievo pykčio stabams ir netikroms religijoms. 
Išrinktoji tauta dažnai buvo baudžiama, kadangi garbindavo stabus. 
Taip pat ir Naujajame Testamente šv. Paulius gana glaustai rašo: 
„Aukodami atnašas, pagonys aukoja ne Dievui, bet demonams“ (1 
Kor 10, 20). 

Nėra neįmanoma, kad atskiras žydas, musulmonas ar pagonis, 
paskatintas malonės, melstųsi tikrajam Dievui. Bet tai įvyksta tada, 
kai jis neužkietėja savo religijos klaidingoje Dievo sampratoje, o yra 
pasiruošęs priimti visa, ką Dievas jam apreikš ir netgi norėtų tikėti 
Švč. Trejybe bei Įsikūnijimu. Tačiau jo religija pati savaime kreipiasi 


1 Wojtyla, K., Zeichen des Widerspruchs — Bes. auf Christus, Herder, 1979, p. 26. 

ne į tikrąjį Dievą, o į vaiduoklį, ir todėl savo sekėjų neveda prie 
Dievo. 


49. Ar kitų religijų atstovai nėra „anoniminiai krikščionys“? 

Karlui Rahneriui kitos religijos yra anoniminė krikščionybė. Jos 
esančios keliai į išganymą, „kuriais žmonės pasitinka Dievą ir jo 
Kristų“!. Kitos religijos, nors ir netiki Kristumi kaip krikščionys, bet 
jos esą jo ieško. Tačiau tai yra netiesa. Kitos religijos kaip tik trukdo 
žmonėms tikėti Kristumi ir krikštytis. Jei, pvz., islamas moko, jog 
sakyti, kad Dievas turi Sūnų, yra piktžodžiavimas Dievui, tai ši 
religija yra kliūtis musulmonams priimti tikrąjį tikėjimą. 

Anoniminiais krikščionimis galime vadinti nebent tuos, kurie, 
nepaisydami savo religijos klaidingo mokymo, vedami Dievo 
malonės, širdimi yra pasiruošę priimti visa, ką Dievas jau yra 
apreiškęs ir ką dar panorės apreikšti. 


50. Ar Kristus automatiškai atpirko visus žmones? 

Kristus mirė už visus žmones ta prasme, kad visi turi galimybę 
pasiekti išganymą. Niekas nėra išskirtas. Tačiau tam, kad atskiras 
žmogus būtų išganytas, būtina, kad jis priimtų Kristaus užtarnautą ir 
siūlomą malonę. Jei jis ją atmeta ir nepriima jos iki pat mirties, bus 
amžinai pasmerktas. 

Atrodo, kad kardinolas Wojtyla aukščiau minėtose rekolekcijose 
mokė visuotinio išganymo teorijos — tezės, jog visi žmonės vien ne 
potencialiai, bet aktualiai jau yra išganyti. Jis rašo: „Bažnyčios 
gimimas mesijinės, atperkamosios Kristaus mirties momentu iš 
esmės buvo ir žmogaus gimimas, nepriklausomai nuo to, ar 
žmogus tai žino, ar ne, ar jis tai priima, ar ne. Šiuo momentu 
žmogus įgavo naują savo būties dimensiją, kurią Paulius trumpai ir 
glaustai pavadino „buvimu Kristuje““*. „Kristus ant kryžiaus atpirko 
ir nuteisino visus žmones nuo pasaulio pradžios ligi pat pabaigos“? 
Jeigu kiekvienas žmogus „nepriklausomai nuo to, ar jis tai žino, ar 
ne, ar jis tai priima, ar ne“, jau „yra Kristuje“ ir jau yra išganytas, 
tada visi yra išgelbėti ir niekas neis į pražūtį. Atrodo, kad K. Wojtyla 


: Schriften zur Theologie, t. 13, Einsiedeln, 1978, p. 350. 
s Wojtyla, K., Zeichen des Widerspruchs, p. 108. 
3 Ten pat, p. 103. 

ir išrinktas popiežiumi vis dar laikosi šios teorijos, nes savo 
pirmojoje enciklikoje Redemptor hominis rašo: „Tai saisto kiekvieną 
atskirą žmogų, nes kiekvienas yra paliestas išganymo paslapties, dėl 
šios paslapties Kristus su kiekvienu yra susijungęs amžinai... 
Žmogus yra pilnai apšviestas paslapties, kurioje jis dalyvauja per 
Jėzų Kristų; paslapties, kurioje dalyvauja kiekvienas iš mūsų 
planetoje gyvenančių keturių milijardų žmonių nuo pat pirmojo 
momento, kai buvo pradėtas po motinos širdimi“! Jeigu 
kiekvienas žmogus nuo savo pirmojo prasidėjimo momento yra 
amžinai surištas su Kristumi, tai kodėl tada būtina krikštytis ir 
priklausyti regimai Bažnyčiai? Prisiminkime, kad šių eilučių autorius 
norėjo paskirti kardinolu Hansą Urs von Balthasarą — teologą, 
manantį, jog pragaras esąs tuščias. Tačiau tai visiškai prieštarauja Šv. 
Rašto mokymui, kur daugelyje vietų kalbama apie pragarą. Kristus 
palyginimais apie Paskutinįjį teismą vienareikšmiškai sako, jog bus 
tokių, kurie eis į pragarą: „Paskui jis prabils į stovinčius kairėje: 
„Eikite šalin nuo manęs, prakeiktieji, į amžinąją ugnį, kuri prirengta 
velniui ir jo angelams!“ (Mt 25, 41). Atrodo, kad tokių bus net labai 
daug: „Nes erdvūs vartai ir platus kelias į pražūtį, ir daug juo 
einančių“ (Mt 7, 13). Ir Bažnyčia iki pat šių laikų buvo įsitikinusi, 
jog labai daug žmonių eina į amžinąją pražūtį. Tai buvo stimulas 
keliauti į misijas: daugybė krikščionių nepabūgo jokio vargo ir 
leidosi skelbti Evangelijos, kad tuo būdu išgelbėtų kuo daugiau 
žmonių. 

Tačiau jei dabar visi yra išgelbėti, tai misijos nebetenka jokios 
ypatingos svarbos bei skubos. Jų vienintelis tikslas lieka pranešti 
žmonėms: jūs jau esate Kristaus atpirkti, nors to dar nežinote! Iš tiesų 
tokiu būdu kardinolas Wojtyla ir aiškina vieną tekstą iš dekreto 
Gaudium et spes 22 skyriaus: „Kristus, naujasis Adomas... žmogui 
skelbia žmogų“. Ši frazė turėtų reikšti, kad Kristus žmogui apreiškė 
tai, kas su juo jau buvo įvykę, būtent, kad jis „yra Kristuje“: 
„Apreiškimo esmė yra ta, kad Dievo Sūnus įsikūnydamas susivienijo 
su kiekvienu žmogumi.“? Tačiau Bažnyčia misijos niekada taip 


5 Redemptor hominis 13, 3. Cituota iš: Dormann, J., Der theologische Weg 
Johannes Pauls II. T.1/1. Senden, Sitta Verlag, 1992, p. 184. 
* Zeichen des Widerspruchs, p. 121. 

nesuprato. Misija jai visada reiškė tai, kad reikia skelbti Evangeliją 
bei teikti sakramentus ir taip žmonėms nešti išganymą. Misija 
nereiškė pranešti žmonėms, kad jie jau seniai yra išganyti. „Kas 
įtikės ir pasikrikštys, bus išgelbėtas, o kas netikės, bus pasmerktas“ 
(Mk 16, 16). 


51. Kaip reikia vertinti pasaulio religijų susitikimą Asyžiuje? 

Pasaulio religijų susitikimas Asyžiuje 1986 m. spalio 27 d. buvo 
ypatingas papiktinimas, klaidinimas sieloms ir pirmojo Dievo 
įsakymo „Aš esu Viešpats, tavo Dievas: neturėk kitų dievų, tik mane 
vieną“ pažeidimas. Niekados Bažnyčia dar nebuvo taip pažeminta, 
kaip tada, kai popiežius pats save sulygino su visų religijų ir sektų 
vadovais. Taip buvo sudarytas įspūdis, jog Katalikų Bažnyčia tėra tik 
viena iš daugelio religinių bendruomenių, kurios privalo kartu 
darbuotis žemiškos taikos labui. Lyg taiką būtų įmanoma pasiekti 
kitaip, nei atverčiant visus žmones į Kristaus Bažnyčią! „Nevilkite 
svetimo jungo su netikinčiaisiais. Kas gi bendra tarp teisumo ir 
nuodėmės? Arba kas bendro tarp šviesos ir tamsos? Kaipgi galima 
gretinti Kristų su Beliaru arba tikintį su netikinčiu“ (2 Kor 6, 14—1 3 

Per pasveikinimą Marijos bazilikos presbiterijoje popiežius 
sėdėjo ant tokios pat kėdės, kaip ir kitų religijų vadovai. Buvo 
vengiama visko, kas primintų aukštesnį popiežiaus rangą, nes visi 
turėjo atrodyti lygiateisiai. Nusižengdamas Kristaus įsakymui 
apaštalauti, popiežius nepakvietė kitų religijų atstovų atsiversti į 
katalikų tikėjimą, o paragino juos melstis savo netikriems dievams. 
Jau prieš susitikimą jis pabrėžė, kaip yra svarbu, kad visi liktų 
ištikimi savo klaidingiems tikėjimams: „Ši bendra radikali 
ištikimybė atitinkamoms religinėms tradicijoms šiandien labiau nei 
bet kada yra taikos reikalavimas. Kiekvienas, esantis Asyžiuje, mels 
Dievą pagal savo nuosavą religinę tradiciją.“ 

Katalikų bažnyčios buvo atiduotos naudoti atskiriems 
religiniams kultams. Prisiminus, kad katalikų bažnyčia yra šventa, 
vien tiktai Švč. Trejybės kultui pašvęsta vieta, šį spektaklį galima 
sulyginti tik su Kristaus minėta „sunaikinimo pabaisa, stovinčia 
šventoje vietoje“ (plg. Mt 24, 15). 


" OR, 1986 09 26, p. 1, Nr. 2ir3. 

Kai visos delegacijos atliko savo ritualus, skirtus taikai išprašyti, 
visi tylėdami susijungė į tam tikros rūšies maldinę kelionę link Šv. 
Pranciškaus bazilikos, kur kiekviena bendruomenė sukalbėjo maldą 
už taiką. Uždarymo kalboje popiežius paaiškino šios maldinės 
kelionės prasmę: „Kai mes vienas šalia kito tylėdami ėjome, 
mąstėme apie kelią, kuriuo eina žmonija — visų mūsų šeima: arba 
nesantaikoje, jei nepriimame vienas kito su meile, arba bendroje 
kelionėje link didingo visų mūsų tikslo, jei suvokiame, kad kiti yra 
mūsų broliai ir seserys... Matykime joje tai, ką Dievas mielai norėtų 
regėti Žmonijos istorinėje raidoje: brolišką kelionę, kurioje mes 
lydime vieni kitus link mums paskirto transcendentinio tikslo.“! 
Nebuvo įmanoma aiškiau pasakyti, kad Bažnyčios misija baigėsi! 
Žmonės nebeprivalo atsiversti į katalikų tikėjimą, tačiau visi gali likti 
savo religijose ir bendrai bei taikiai eiti savo keliu. 


52. Kokie yra ekumenizmo vaisiai? 

Ekumenizmo padariniai yra religinis indiferentiškumas ir misijų 
žlugimas. Šiandien tarp katalikų visuotinai platinama nuomonė, jog 
visos religijos yra vienodai geros ir išganingos. Todėl nebėra 
prasmės skatinti misijas ir dažnai nesutinkama į Bažnyčią priimti kitų 
religijų atstovų, net kai jie patys to nori. Misijos virto paprasčiausia 
materialine labdara bei socialine pagalba. Tai aiškiai prieštarauja 
Kristaus įsakymui: „Tad eikite ir padarykite mano mokiniais visų 
tautų žmones, krikštydami juos vardan Tėvo, ir Sūnaus, ir Šventosios 
Dvasios, mokydami juos visko, ką tik esu jums įsakęs“ (Mt 28, 19— 
20). 

Labiausiai sukrečiantis tokios politikos pavyzdys yra 
Balamando deklaracija, priimta 1993 m. birželio 23 d. vykusioje 
katalikų-stačiatikių konferencijoje. Priminsime, kad po schizmos kai 
kurios Rytų Bažnyčios dalys vėl prisijungė prie Romos. Jos išlaikė 
savo ritualą, bet pripažino popiežiaus primatą, kaip tai prieš schizmą 
darė visa Bažnyčia. Po politinių pasikeitimų Sovietų Sąjungoje šios 
Rytų Katalikų Bažnyčios (vad. unitų Bažnyčios. — vert. past.) gavo 
naują impulsą. Mat dauguma stačiatikiais paverstų unitų tik dėl 
išorinio spaudimo buvo schizmoje ir troško vienybės su Apaštalų 
Sostu. Tai, suprantama, labai nepatiko stačiatikių hierarchams, ir jie 


"OR, 1986 11 07, p. 10, Nr. 5. 

pagrasino nutrauksią ekumeninius santykius. Todėl siekiant gelbėti 
ekumenizmą, ir buvo pasirašyta Balamando deklaracija. 

Šiuo tikslu deklaracijos 8 skyriuje Rytų Katalikų Bažnyčios 
pavadintos „kivirčų ir kančių šaltiniu“. Čia teigiama, jog norėdama 
pateisinti „prozelitizmą“, t. y. pastangas atsiskyrusius stačiatikius 
sugrąžinti atgal į Katalikų Bažnyčią, Bažnyčia „sukūrė teologinę 
viziją, esą ji yra vienintelė išganymo sergėtoja“ (Nr. 10). Tai, ko 
visada mokė Bažnyčia, t. y., kad visi krikščionys turi būti vieningi ir 
pripažinti popiežių Bažnyčios galva, čia paverčiama paprasta 
teologine nuomone, sukurta pateisinti savanaudiškiems interesams. 
Todėl aiškiai atsisakoma ateityje siekti stačiatikių sugrąžinimo į 
Katalikų Bažnyčią, negana to, Rytų Bažnyčia čia laikoma bažnyčia- 
seserimi: „„...Katalikų Bažnyčia ir Stačiatikių Bažnyčia viena kitą 
laiko bažnyčiomis-seserimis... Popiežiaus Jono Pauliaus II žodžiais, 
Rytų ir Vakarų bažnyčių-seserų ekumeninės pastangos remiasi 
dialogu bei bendra malda ir ieško visiškos bei tobulos bendrystės, 
kurioje Bažnyčios nei susimaišo, nei įtraukia viena kitą, bet pasitinka 
viena kitą tiesoje ir meilėje (plg. Slavorum Apostoli Nr. 27“ (Nr. 
14). Todėl konferencijos dalyviai katalikai pasižadėjo ateityje 
nesiimti jokių priemonių stačiatikiams sugrąžinti į Katalikų 
Bažnyčią. Katalikai netgi įsipareigojo vietovėse, kur yra nors viena 
stačiatikių sielovados struktūra, prieš stačiatikių valią nekurti jokios 
savo struktūros (Nr. 29). Pabaigoje rašoma: „Atsisakydama bet kokio 
prozelitizmo ir katalikų ekspansijos stačiatikių sąskaita ateityje, 
komisija tikisi, kad pašalino kliūtis, kurios priversdavo kai kurias 
autokefalines Bažnyčias laikytis atokiai nuo teologinio dialogo.“! 
(Nr. 35) 

Anot šio dokumento, Rytų Katalikų Bažnyčios esą kliūtis 
ekumenizmui, jau pakankamai skausminga, kad jos apskritai 
egzistuoja, todėl ateityje jos turėtų bent jau nesiplėsti. Tai yra 
išdavystė tų krikščionių, kurie šimtmečiais patirdavo persekiojimus ir 
netgi mirtį vien tik todėl, kad norėjo būti ištikimi Apaštalų Sostui. 
Savi broliai aukojami tam, kad tik ekumeninis dialogas nesustotų. 


"DC, 1993 08 15, p. 71 ir toliau. Cituota iš vokiško vertimo: Rundbrief der AKM, 
1993 spalis-gruodis. 

Iš esmės galime teigti, kad visas ekumenizmas neša Bažnyčiai 
tik žalą. Visada tiktai ji apsiriboja arba išvis atsisako savo teisių, tuo 
tarpu kitos konfesijos ir religijos tiktai džiaugiasi, kad Bažnyčia 
atsitraukia, o pačios nežengia link jos nė žingsnio. Pvz., musulmonai 
religijų susitikimu Asyžiuje pasinaudojo tik tam, kad išpažintų 
tikėjimą Alachu kaip vienintelį teisingą kelią. Jų malda už taiką 
skambėjo taip: „Vieninteliam tau mes norime tarnauti, ir vien tavęs 
mes prašome pagalbos. Vesk mus teisingu keliu, keliu tų, kurie 
džiaugiasi tavo malone — ir ne taku tų, kurie tave pykdo ir 
klaidžioja!“ Toliau sekė Korano II sura, 138 eil.: „Tarkite: Mes 
tikime Alachu ir viskuo, ką jis mums apreiškė, ir viskuo, ką 
pranašams suteikė jų Viešpats. Tarp jų mes nematome jokio 
skirtumo. Mes liekame atsidavę Alachui!“ Musulmonų malda už 
taiką baigiasi žodžiais iš CXII suros: „Vardan Alacho, gailestingojo! 
Sakyk: Alachas yra vienas, vienintelis ir amžinas Dievas. Jis 
negimdo ir nėra pagimdytas, ir jokia būtybė jam neprilygsta“! Šios 
maldos yra vienareikšmiškai nukreiptos prieš krikščionių tikėjimą, 
nes jos skelbia, kad Alachas negimdo ir nėra pagimdytas ir kad visi 
pranašai yra lygūs. Tuo tarpu krikščionių tikėjimas sako, kad Kristus 
buvo ne tik pranašas, bet ir tikras Dievo Sūnus, gimstantis iš Tėvo. 


53. Ar ekumenizmas nėra artimo meilės reikalavimas? 

Ekumenizmas nėra artimo meilės reikalavimas, jis yra 
nusikaltimas artimo meilei. Tikra meilė reikalauja linkėti kitiems 
gero ir tą gera daryti. Religijos srityje meilė reiškia atvesti kitus į 
tiesą. Todėl tikros meilės ženklą rodė būtent misionieriai, kurie 
seniau palikdavo tėvynę, draugus tam, kad svetimose šalyse, dažnai 
per nenusakomus pavojus bei vargus skelbtų Kristų. Daugelis jų dėl 
ligų ir smurto prarasdavo net gyvybę. O ekumenizmas palieka 
žmones jų klaidingose religijose, netgi skatina jas išpažinti. Jis 
palieka juos klaidai ir rimtam pavojui prarasti išganymą. Žinoma, 
ekumenizmas yra daug patogesnis nei misijos, tačiau jis nėra joks 
meilės ženklas. Greičiau jis yra tingumo, abejingumo ir žmonių 
baimės ženklas. Ekumenizmo teologai elgiasi kaip tie gydytojai, 
kurie sunkiai sergantį žmogų užliūliuoja iliuzijomis, užuot jam 
paaiškinę jo pavojingą padėtį ir jį gydę. 


į Wadenfels, Hans, Die Friedensgebete von Assisi. Freiburg, 1987, p. 30-32. 

VšĮ „Laetitia“ leidybinio projekto „Už Tradiciją“ 
knygos 


Siūlome įsigyti knygynuose, o taip pat Šv. Kazimiero 
priorate, Birutės g. 1, Kaune. 


Tėvas Emanuelis - TRAKTATAS APIE 
BAŽNYČIOS TARNYSTE 

Minkštas viršelis, 52 p. Kaina 2 Lt. 

Žymaus prancūzų klebono, benediktino vienuolio, 
dvasinio rašytojo patarimai broliams kunigystėje, 
kaip išlaikyti maldos dvasią Bažnyčios tarnystėje. 


TRADICINĖS IR NAUJOSIOS MIŠIOS 
1969 m. liturginės reformos problema (straipsnių 
rinkinys) 

Minkštas viršelis, 622 p. Kaina 20 Lt. 

Detali teologinė ir liturginė Naujųjų Mišių analizė 
atskleidžia, kad šios apeigos nesuderinamos su 
katalikų Tradicija. Trumpa Romos ritualo istorija, visas tradicinių 

ir Naujųjų Mišių tekstas. 


Šveicarijos fondas „UŽ GYVYBĘ“ - 

„MIRJAM... KODĖL TU VERKI?“ Moterų 

kančios po aborto 

Minkštas viršelis, 184 p. Kaina 5 Lt. 

Autentiški moterų liudijimai apie išgyvenimus po 
: aborto (poabortinį sindromą). Knyga atvirai sako 

| tiesą apie negimusių vaikų žudymą ir jo pasekmes pačiai motinai. 

Šv. Vincentas Lerinietis - PRIMINIMAS 
Minkštas viršelis, 72 p. Kaina 5 Lt. 

Tai klasikinis veikalas apie Tradicijos reikšmę 
Bažnyčioje, kuriuo rėmėsi popiežiai ir Bažnyčios 
susirinkimai. Ši knyga parašyta V amžiuje, bet kaip 
niekada aktuali šiais modernizmo laikais. 


Arkivysk. Marcel Lefebvre - 
ATVIRAS LAIŠKAS SUTRIKUSIEMS 
KATALIKAMS 

Minkštas viršelis, 160 p. Kaina 7 Lt. 

Kodėl žymus misionierius ir hierarchas ryžtasi 
konfliktui su Roma? Nes iškilo grėsmė katalikų 
tikėjimui ir Bažnyčiai, kuriai jis tarnavo visą gyvenimą. Verta 
perskaityti ir nepritariantiems arkivysk. M. Lefebvre'o pozicijai! 


Kun. Juozas Lomanas - OUO 
MODERNIOJI EUROPA? 

Minkštas viršelis, 336 p. Kaina 12 Lt. 
Europos kelias iš pagonybės į katalikišką civilizaciją ir 
atgal į pagonybę. Tragiška istorija, iliustruota šimtais 
citatų iš žymių filosofų ir mokslininkų veikalų. 
Atstoja populiarų įvadą į moderniąją filosofiją. 


VADIS, 


ROMA IR TRADICIJA. Šv. Pijaus X kunigų 
brolijos derybos su Vatikanu 2004 metais 

Segta, 80 p. Kaina 3 Lt. 

Rinkinyje pateikti interviu ir Brolijos gen. vyresniojo 
paskaita atskleidžia, kad Brolijos siūlomas grįžimas 
prie Tradicijos yra vienintelė išeitis iš šiandieninės 
krizės Katalikų Bažnyčioje. 

Šv. Liudvikas Marija Grinjonas de Monforas — 
AUKSINĖ KNYGA 

Kietas viršelis, 324 p. Kaina 24 Lt. 
XVIII a. prancūzų šventojo veikalų apie tobulą 
pamaldumą Švč. Mergelei Marijai rinkinys. Katalikų 
dvasinės literatūros klasika. 


AUKŠTYN ŠIRDIS - 
Mai) Katalikų maldos ir giesmės 

Net 900 puslapių ant plono popieriaus, kietas viršelis. 
Kaina 39 Lt. 

Šv. Mišių (pagal 1962 m. Mišiolą) tekstas lotynų ir 
lietuvių kalbomis, visos žymiausios maldos, litanijos 
ir pamaldžios praktikos, šimtai lotyniškų ir lietuviškų giesmių 
(daugelis iš jų su natomis), patogi maldų ir giesmių rodyklė. 
Geriausia dovana Pirmosios šv. Komunijos ar Sutvirtinimo proga! 


Naujiena 


BAŽNYČIOS MOKYMAS - 

I knyga: Apie Bažnyčią 

Kietas viršelis, 180 p. Kaina 22 Lt. 

„Apie Bažnyčią“ prasideda knygų serija su garsiomis 
enciklikomis ir Bažnyčios magisteriumo tekstais. 
(Daugelis iš jų pirmą kartą išversta į lietuvių kalbą.) 
Daug mūsų laikmečio klausimų bei problemų popiežiai jau seniai 
numatė ir davė atsakymą. Pirmos knygos skaitytojas sužinos daug 
apie Bažnyčios įsteigimą ir konstituciją ir jos reikalingumą 
išganymui, taip pat apie popiežių ekumenizmo judėjimo įvertinimą 


iki Vatikano antrojo Susirinkimo. (Pasirodys pirmą kovo savaitę.) 

Mes planuojame išleisti: 


BAŽNYČIOS MOKYMAS — 
II knyga: Bažnyčia ir liberalizmas 


Pradėtos serijos tęsinys. 
Pasirodys iki birželio mėnesio. 


Trečia knyga: „Apie Santuokos sakramentą ir auklėjimą“ 
Ketvirta knyga: „Modernizmas“ 


Penkta knyga: „Švč. Mergelė Marija išganymo darbe“ 
Serija bus tęsiama. 


Prel. Dr. F. Barkus - DIEVAS IR ŽMOGUS 


Labai geras katekizmas suaugusiems ir vyresniems vaikams. 
Pirmą kartą išleistas Romoje 1950 m., maždaug 500 p. 

Liturginis kalendorius 


Kovas 
Kovo 1 Pr - Eilinė diena — III klasė. 
Kovo 2 A- Eilinė diena - III klasė. 
Kovo 3 T - Eilinė diena - III klasė. 
Kovo 4 K — Šv. Kazimieras, išp., pirmasis Lietuvos globėjas - I klasė. 
Kunigų ketvirtadienis. 
Kovo 5 P - Eilinė diena - III klasė. 
Privalomas susilaikymas nuo mėsiškų valgių, patariamas pasninkas. 
Švč. Jėzaus Širdies penktadienis. 
Kovo 6 Š- Eilinė diena - III klasė; šv. Perpetuos ir Felicitos, kank., min. 
Nek. Marijos Širdies šeštadienis. 
Kovo 7 S- III gavėnios sekmadienis — I klasė. 
Kovo 8 Pr - Eilinė diena — III klasė. 
Kovo 9 A - Eilinė diena - III klasė; šv. Pranciškos Romietės, našlės, min. 
Kovo 10 T - Eilinė diena - III klasė; šv. Keturiasdešimties Kankinių min. 
Kovo 11 K - Eilinė diena - III klasė. 
Kovo 12 P - Eilinė diena - III klasė; šv. Grigaliaus I, išp. ir B. mok., min. 
Privalomas susilaikymas nuo mėsiškų valgių, patariamas pasninkas. 
Kovo 13 Š — Eilinė diena — III klasė. 
Kovo 14 S — IV gavėnios sekmadienis — I klasė. 
Kovo 15 Pr - Eilinė diena — III klasė. 
Kovo 16 A - Eilinė diena — III klasė. 
Kovo 17 T - Eilinė diena - III klasė; šv. Patriko, vysk. ir išp., minėjimas. 
Kovo 18 K - Eilinė diena — III klasė; šv. Kirilo Jer., vysk., B. mok., min. 
Kovo 19 P — Šv. Juozapas, Švč. M. Marijos Sužadėtinis ir visuotinės 
Bažnyčios globėjas — I klasė; eilinės dienos minėjimas. 
Kovo 20 Š- Eilinė diena - III klasė. 
Kovo 21 S-I Kančios sekmadienis - I klasė. 
Kovo 22 Pr Eilinė diena — III klasė. 
Kovo 23 A - Eilinė diena - III klasė. 
Kovo 24 T - Eilinė diena - III klasė; šv. Gabrieliaus, arkangelo, minėjimas. 
Kovo 25 K - Apreiškimas Švč. M. Marijai — I klasė; eilinės dienos min. 
Kovo 26 P - Eilinė diena - III klasė; Švč. M. Mar. Septynių skausmų min. 
Privalomas susilaikymas nuo mėsiškų valgių, patariamas pasninkas. 
Kovo 27 Š- Eilinė diena — III klasė; šv. Jono Dam., išp. ir B. mok., min. 
Kovo 28 S- II Kančios, arba Verbų sekmadienis - I klasė. 
Kovo 29 Pr - Didžiosios savaitės pirmadienis — I klasė. 
Kovo 30 A - Didžiosios savaitės antradienis — I klasė. 
Kovo 31 T- Didžiosios savaitės trečiadienis — I klasė. 

Balandis 


Balandžio 1 K - Didysis Ketvirtadienis - I klasė. 

Kunigų ketvirtadienis. 

Balandžio 2 P - Didysis Penktadienis — I klasė. 

Privalomas pasninkas ir susilaikymas nuo mėsiškų valgių. 

Švč. Jėzaus Širdies penktadienis. 

Balandžio 3 Š - Didysis Šeštadienis — I klasė. 

Nek. Marijos Širdies šeštadienis. 

Balandžio 4 S - Kristaus Prisikėlimas (Velykos) - I klasė. 

Balandžio 5 Pr - Pirmadienis Velykų oktavoje — I klasė. 

Balandžio 6 A - Antradienis Velykų oktavoje — I klasė. 

Balandžio 7 T - Trečiadienis Velykų oktavoje — I klasė. 

Balandžio 8 K - Ketvirtadienis Velykų oktavoje — I klasė. 

Balandžio 9 P - Penktadienis Velykų oktavoje — I klasė. 

Balandžio 10 Š - Baltasis šeštadienis — I klasė. 

Balandžio 11 S - Baltasis sekmadienis, Velykų oktava - I klasė. 

Dievo Gailestingumo šventė. 

Balandžio 12 Pr - Eilinė diena — IV klasė. 

Balandžio 13 A - Šv. Hermenegildas, kank. — III klasė. 

Balandžio 14 T - Šv. Justinas, kank. — III klasė.; šv. Tiburcijaus, Valerijono 
ir Maksimo, kankinių, minėjimas. 

Balandžio 15 K — Eilinė diena — IV klasė. 

Balandžio 16 P - Eilinė diena — IV klasė. 

Balandžio 17 Š - Eilinė diena - IV klasė; šv. Aniceto, pop. ir kank., min. 
Balandžio 18 S — II sekmadienis po Velykų — II klasė. 

Balandžio 19 Pr - Eilinė diena — IV klasė. 

Balandžio 20 A - Eilinė diena — IV klasė. 

Balandžio 21 T - Šv. Anzelmas, vysk., išp. ir Bažn. mok. — III klasė. 
Balandžio 22 K — Šv. Soteras ir Kajus, popiežiai ir kankiniai — III klasė. 
Balandžio 23 P — Šv. Jurgis, kank., antrasis Lietuvos globėjas, Vilniaus 
arkivyskupijos globėjas — II klasė. 

Balandžio 24 Š - Šv. Fidelis Sigmaringietis, kank. — III klasė; 
Balandžio 25 S — III sekmadienis po Velykų - II klasė. 

Balandžio 26 Pr — Šv. Kletas ir Marcelinas, popiežiai ir kank. — III klasė. 
Balandžio 27 A - Šv. Petras Kanizijus, išp. ir Bažn. mok. — III klasė. 
Balandžio 28 T — Šv. Kryžiaus Paulius, išp. — III klasė. 

Balandžio 29 K - Šv. Petras Veronietis, kank. — III klasė. 

Balandžio 30 P - Šv. Kotryna Sienietė, merg. — III klasė. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 
9.00 Svč. Sakramento adoracija. 
10.00 Giedotinės šv. Mišios, po jų — katekezė. 


Šiokiadieniais: 
I-III ir V: 
7.15* Šv. Mišios / 18.15 rožančius (IV: 18.00 Švč. Sakra- 
mento adoracija) / 19.00 šv. Mišios. 
VI: 
9.00 Šv. Mišios. 


* Šių Mišių gali nebūti, prašome iš anksto pasiteirauti tel. 8-618-12953. 


Galimybė atlikti išpažintį iki rožančiaus (vakarinių pamaldų), 
šeštadienį ir sekmadienį - iki rytinių šv. Mišių, taip pat kitu laiku 
paprašius kunigo. 


Šiauliai 
Švč. Mergelės Marijos Gimimo koplyčia 
Vilniaus g. 68. 
Sekmadieniais: 
16.30 giedotinės šv. Mišios su pamokslu. 


Galimybė atlikti išpažintį iki Mišių, taip pat kitu laiku paprašius 
kunigo. 


Galimybė susitarti dėl kitų sakramentų, ligonių aplankymo ir 
katekizmo pamokų: 8-618-12953. 

Dėmėsio: 
Nuo kovo mėnesio sekmadieniais (ne švenčių dienomis) po šv. 
Mišių bus trumpa katekezė (15 - 20 min). Todėl Švč. 
Sakramento adoracija ir giedotinės Mišios prasidės viena 
valanda anksčiau. 
Taip pat nuo kovo mėnesio pamaldos vakare prasidės viena 
valanda vėliau negu žiemos laiku. 


Didžioji savaitė 
Gailestingumo Motinos Koplyčioje, Kaune 

Verbų sekmadienis 
10.00 Verbų šventinimas ir dalinimas, po to — giedotinės šv. Mišios. 
Didysis Ketvirtadienis 
18.30 Paskutinės Vakarienės Mišios. 

Po pamaldų - budėjimas prie Švč. Sakramento, tyli adoracija 

iki 21.00 
Didysis Penktadienis 
18.00 Kryžiaus kelias. 
19.00 Didžiojo Penktadienio liturgija. 
Didysis Šeštadienis 
09.00 Adoracija iki 19.45 val. 

Galimybė atlikti išpažintį 9.00 — 11.00 val. 
20.00 Velykų vigilija. 
Velykų sekmadienis 
10.00 Viešpaties Prisikėlimas, po to — Velykų šv. Mišios. 


Šv. Kazimiero prioratas 
Birutės g. 1, LT-45320 Kaunas 
Tel./Faks: (8-37) 749563 
Tel: (8-37) 345357 
El. paštas: prioratas(a)fsspx.lt 
Mob.: 8-618-12953 
Interneto svetainė: http://fsspx.lt 
Mūsų sąskaitos Vilniaus banke: 
VšĮ „LAETITIA““, a.s.: LT 17 7044 0600 0100 9465 (aukoms) 
VšĮ „LAETITIA“, a.s.: LT 02 7044 0600 0542 9928 (knygoms) 
Įmonės kodas: 110089710 


Paremkite katalikų Tradiciją Lietuvoje paskirdami 2 proc. savo 
pajamų mokesčio! Dievas teatlygina! 


